Setesdal Austhei villreinlag Bestandsplan SA villreinområde 2019-2023

######## Storbukkandelen i Setesdal Austhei skal holdes på minst 20%

I planperioden vil det bli utarbeidet årlige avskytingsplaner. Disse vil bygge på eksisterende kunnskap om bestandsutviklingen og utformes slik at målene i bestandsplanen kan oppnås.

### Innledning

Bestandsforvaltningens oppgave er å forvalte villreinstammen innenfor de rammer som settes av beitesituasjonen og øvrige samfunnsinteresser. I forrige planperiode fikk vi flere bra kalvetellinger, en minimumstelling på vinteren 2017, samt en strukturtelling i 2017. Ved starten på denne planperioden har vi derfor et bra beslutningsgrunnlag. Selv om kvaliteten på dyrene i dag er god er det knyttet stor usikkerhet til hvor stor bestand Setesdal Austhei kan huse over tid uten at beitet forringes vesentlig.

De fleste er i dag enige om at hovedutfordringene ved villreinforvaltningen er knyttet til arealforvaltningen. Dette innbærer at villreinlaget skal bidra til å hindre utbygging og andre aktiviteter som hindrer reinens bruk av trekkveier og tilgang til beiteressurser. Villreinlaget er kjent med at det pågår et prosjekt angående adaptiv løypekjøring i sårbare områder for villrein rundt Hovden. Laget er bekymret for at det ikke tas nok hensyn til villreinen i denne saken.

I nordområdet har Setesdal Austhei i stor grad en felles villreinbestand sammen med Setesdal Ryfylke. I perioder har det tidligere vært stor aktivitet av dyr mellom disse områdene. Det er derfor spesielt viktig at reinens trekkveier mellom de to villreinområdene ikke ødelegges og at det er en god kommunikasjon mellom de ulike aktørene i villreinforvaltningen i de to områdene. I siste planperiode er det ikke påvist større forflytninger av dyr mellom områdene.

GPS-sendere på en del simler har i en årrekke vist at en stor andel av bestanden regelmessig krysser Rv 45 ved Bjørnevatn, sørover om våren og nordover om høsten. Høstflyttingen har variert mye i tid mellom de ulike årene.

### Bestandsstatus

#### Bestandsstørrelse

Villreinbestanden i Setesdal Austhei er ikke fysisk atskilt fra naboområdene Setesdal Ryfylke, Hardangervidda og Våmur-Roan. Det foregår i perioder betydelig utveksling av dyr med disse naboområdene. Selv med regelmessige og gode tellinger vil det derfor til enhver tid være tvil knyttet til bestandstørrelsen. I tillegg er det et problem at dyrene i sørområdet i store deler av året oppholder seg i skogen og av den grunn er vanskelig å registrere. Dette medfører at det er vanskelig å gjennomføre regelmessige gode tellinger.

Ved beregningene av bestandsutvikling i den forrige bestandsplanen brukte vi 5% naturlig dødelighet (all avgang utenom lovlig jakt). En del har ment at dette kanskje har vært for lite. På Hardangervidda og i Setesdal-Ryfylke har de nå valgt å bruke 6,5%. Vi velger nå å gjøre det samme. Dette gir en litt flatere kurve når bestanden er i vekst og oppfattes som mer riktig av mange innen villreinforvaltningen.

I løpet av forrige planperiode skjedde det en brå bestandsnedgang. Ved å kombinere tall fra kalvetellingen i 2014 med tall fra strukturtelling kunne vi beregne at bestanden den etterfølgende vinter var i overkant av 1600 dyr. Ut fra kalvetelling i 2016 ble det beregnet at

Jerstad Viltforvaltning 3